[{"text_idx": "#000001", "text": "Yn ymestyn rhwng Dolgellau a\u2019r Bermo, mae Llwybr Mawddach yn cael ei ystyried yn un o\u2019r llwybrau mwyaf hyblyg a hygyrch yn y Parc Cenedlaethol."}, {"text_idx": "#000002", "text": "Mae\u2019r llwybr 9 milltir o hyd yn dilyn glan ddeheuol aber y Fawddach\u2014un o ardaloedd mwyaf toreithiog y Parc Cenedlaethol o ran bywyd gwyllt a hanes."}, {"text_idx": "#000003", "text": "Fel llwybr hygyrch, mae\u2019r Fawddach yn addas ar gyfer pobl o bob gallu. Mae wyneb llydan a gwastad y llwybr yn ei wneud yn ddewis perffaith i ddefnyddwyr cadeiriau olwyn neu sgwteri symudedd oddi ar y ffordd."}, {"text_idx": "#000004", "text": "Mae\u2019n bosib ymuno a\u0302\u2019r llwybr o sawl lleoliad, gan wneud y Fawddach yn opsiwn hynod o hyblyg i\u2019r rhai sydd eisiau taith gerdded fyrrach, fwy hamddenol ar hyd yr aber."}, {"text_idx": "#000005", "text": "Mae beicio yn weithgaredd poblogaidd ar lwybr y Fawddach a gall fod yn opsiwn gwych i deuluoedd sy\u2019n chwilio am daith anturus."}, {"text_idx": "#000008", "text": "Mae Llwybr Mawddach wedi\u2019i nodi\u2019n glir a gellir ei ddilyn yn hawdd. Gallwch ymuno a\u0302\u2019r llwybr o unrhyw un o\u2019r lleoliadau canlynol:"}, {"text_idx": "#000009", "text": "Cofiwch rhaid parcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000010", "text": "Mae gan y Fawddach nifer o leoliadau ble gallwch ymuno a\u2019r llwybr. Mae maes parcio a mynedfeydd i\u2019r yn y lleoliadau isod:"}, {"text_idx": "#000011", "text": "Mae Awdurdod y Parc Cenedlaethol wedi categoreiddio\u2019r llwybr fel llwybr \u2018Hawdd \u2013 Mynediad i Bawb\u2019. Mae hyn yn golygu bod y llwybr yn addas ar gyfer pobl o bob gallu, gan gynnwys y rhai sydd a\u0302 chadeiriau olwyn confensiynol a phramiau. Mae\u2019r tir yn wastad ar y rhan fwyaf o\u2019r llwybr ac nid oes unrhyw risiau na darnau serth."}, {"text_idx": "#000012", "text": "Cadwch olwg allan am unrhyw dywod sydd wedi ei chwythu ar y llwybr wedi mynd dros Bont y Bermo, er bod y bont bren ei hun yn wastad ac yn llydan."}, {"text_idx": "#000013", "text": "Parc Cenedlaethol Eryri sy\u2019n berchen ar y llwybr rhwng Dolgellau a Morfa Mawddach, ac mae\u2019r rhan fwyaf o\u2019i hyd yn cyrraedd lled 3 metr."}, {"text_idx": "#000014", "text": "Mae toiledau hygyrch yn Nolgellau, Llyn Penmaen, Morfa Mawddach ac Abermaw.\nMae nifer o feinciau hygyrch a byrddau picnic ar hyd y llwybr.\nMae\u2019r gatiau llydan yn hygyrch i gadeiriau olwyn, beiciau a phramiau."}, {"text_idx": "#000019", "text": "Mae aber helaeth a thywodlyd Mawddach yn un o ardaloedd mwyaf hynod y Parc Cenedlaethol."}, {"text_idx": "#000021", "text": "Mae cors Arthog gerllaw yn gartref i warchodfa natur yr RSPB yn llawn bywyd gwyllt anhygoel fel blodau prin, nadroedd y gwair, gloy\u0308nnod byw a phob math o adar."}, {"text_idx": "#000022", "text": "Roedd yr ardal hefyd yn ganolbwynt i ddiwydiant cyfoethog Eryri yn y gorffennol. Ar lan ogleddol yr aber, saif mwynglawdd aur hanesyddol Clogau yn uchel uwchben pentref Bontddu. Roedd cloddio am aur yn weithgaredd poblogaidd yn y maes hwn. Roedd panio aur hefyd yn digwydd yn afon Mawddach ei hun."}, {"text_idx": "#000023", "text": "Yn ystod y 18fed a\u2019r 19eg ganrif, bu\u2019r Fawddach yn gartref i ddiwydiant adeiladu llongau prysur. Adeiladwyd cyfanswm o 318 o longau ar hyd y Fawddach rhwng 1750 a 1865."}, {"text_idx": "#000024", "text": "Mae llwybr Mawddach yn dilyn llwybr yr hen reilffordd o Abermaw i Riwabon. Agorwyd y lein ym 1865 a bu\u2019n boblogaidd iawn gydag ymwelwyr. Fe\u2019i defnyddiwyd am gyfnod hefyd i gludo llechi. Caeodd y rheilffordd yn 1965 wrth i geir ddod yn ffordd fwy poblogaidd o deithio."}, {"text_idx": "#000025", "text": "I lawr tua diwedd yr aber saif Pont y Bermo, yn croesi rhwng glannau gogleddol a deheuol Afon Mawddach. Mae\u2019r bont yn draphont reilffordd bren un trac Gradd II* sy\u2019n ymestyn 820 metr rhwng gorsafoedd Morfa Mawddach a\u2019r Bermo. Dyma\u2019r draphont bren hiraf yng Nghymru ac mae\u2019n gyfystyr a\u0302 golygfeydd o\u2019r aber."}]